Beluns d'os suyos treballos destacatos sobre o Pireneu aragonés nos fablan d'o macizo de Marmorés, a Penya Montanyesa, a sierra de Guara, os congostos d'Entremont y d'o río Vero, a val de Vió, o río Flumen, o salto de Rolando u Bielsa. Muitos d'istos escritos, a mayor parti quadernetz manuscritos, chunto con fotografias d'istos puestos (unas 1.600 imachens), se troban en o Museu d'os Pireneus de Lorda. Important tamién ye o suyo libro Bellezas del Alto Aragón (Bellezas de l'Alto Aragón) publicato en Uesca en 1913 an cuenta as suyas gambadas por Ordesa, a val de l'Ara, Escuaín, Bielsa u Mascún.